San Žozė

San Žozė () – miestas pietryčių Brazilijoje, Santa Katarinos valstijoje, Atlanto vandenyno pakrantėje, priešais Florianopolį (patenka į jo aglomeraciją). Pro miestą eina Kuritibos–Porto Alegrės plentas, šakojasi keliai į saloje esantį Florianopolį. Plėtojama metalurgija, maisto, tekstilės, siuvimo, medienos apdirbimo pramonė. Veikia Santa Katarinos instituto filialas, istorijos muziejus, botanikos sodas.

 Istorija 
XVI a. dabartinio miesto vietoje gyveno indėnai karižai. 1750 m. portugalai iš Azorų čia įkūrė Šv. Juozapo koloniją (São José de Terra Firme), iš kurios ėmė augti gyvenvietė. 1797 m. joje jau gyveno 2079 žmonės. 1833 m. tapo miesteliu, 1845 m. – miestu.

 Šaltiniai 

Kategorija:Santa Katarinos miestai